12.1.2023.
LV
Eiropas Savienības Oficiālais Vēstnesis
L 10/51
Darbaspēks
(89)
Lai noteiktu algas Brazīlijā, Komisija izmantoja SDO (42) statistiku.
SDO statistikas dati sniedza informāciju par Brazīlijas apstrādes rūpniecības darba ņēmēju mēnešalgām un vidējo nostrādāto stundu skaitu nedēļā (43) 2021. gadā.
Mēnešalgai tika pieskaitītas papildu ar darbaspēku saistītas izmaksas, ko sedz darba devējs, pamatojoties uz publiski pieejamiem avotiem (44).
(90)
Viena izlasē iekļautā ražotāja eksportētāja AKP laikā Komisija neatrada faktiski nostrādāto darba stundu uzskaiti, tikai standarta darba stundas.
Ražotājs eksportētājs ziņoja, ka faktiskās darba stundas bija vidēji par 10 minūtēm garākas – šis laiks pirms un pēc nostrādātās maiņas/dienas bija vajadzīgs, lai ierastos ražotnē un atstātu ražotni.
Tāpēc Komisija palielināja šī izlasē iekļautā ražotāja eksportētāja standarta darba stundas par 20 minūtēm maiņai/dienai.
Elektroenerģija
(91)
Otrajā paziņojumā Komisija norādīja, ka elektroenerģijas atsauces vērtības noteikšanai tā izmantos globālo elektroenerģijas cenu pētījumu (45).
Izlasē iekļautie ražotāji eksportētāji apgalvoja, ka Komisijai būtu jāizmanto dati no EDP Brasil (46), kas ir liels elektroenerģijas piegādātājs Brazīlijas vietējā tirgū, ņemot vērā atšķirīgos tarifus maksimumslodzes un minimumslodzes periodos un attiecīgās cenas, kas tiek piemērotas industriālo patērētāju kategorijai un ir uzticams rādītājs elektroenerģijas atsauces vērtībai.
(92)
Brazīlijas Kalnrūpniecības un enerģētikas ministrija (Ministério de Minas e Energia) publicē gada ziņojumu par Brazīlijas enerģētikas nozari (47).
2021. gada ziņojumā ir iekļauts visu lielo elektroenerģijas piegādātāju vidējais elektroenerģijas tarifs (48), kas piemērots Brazīlijas rūpnieciskajiem lietotājiem (49).
Komisija uzskatīja, ka šis avots ir visdrošākais elektroenerģijas atsauces vērtības noteikšanai, jo tas ietvēra vidējos tarifus, ko piemērojuši visi lielie elektroenerģijas piegādātāji Brazīlijā, pretēji ražotāju eksportētāju piedāvātajam datu avotam, kas attiecās tikai uz vienu piegādātāju.
Tāpēc tā izmantoja vidējo elektroenerģijas tarifu rūpnieciskajiem lietotājiem, kas publicēts Brazīlijas Kalnrūpniecības un enerģētikas ministrijas 2021. gada ziņojumā.
Izgatavošanas pieskaitāmās izmaksas, PVA izmaksas un peļņa
(93)
Pamatregulas 2. panta 6.a punkta a) apakšpunktā ir teikts: “Saliktā normālā vērtība ietver neizkropļotas un samērīgas administratīvās, pārdošanas un vispārējās izmaksas un peļņu”.
Turklāt, lai aptvertu izmaksas, kas nav ietvertas iepriekš minētajos ražošanas faktoros, ir nepieciešams noteikt izgatavošanas pieskaitāmo izmaksu vērtību.
(94)
Izgatavošanas pieskaitāmās izmaksas, kas radās ražotājiem eksportētājiem, kuri sadarbojās, tika izteiktas kā daļa no ražotāju eksportētāju faktiskajām izgatavošanas izmaksām.
Šo procentuālo daļu piemēroja neizkropļotajām izgatavošanas izmaksām.
(95)
Lai noteiktu neizkropļotas un samērīgas PVA izmaksas un peļņu, Komisija izmantoja Metalurgica Mococa SA 2021. gada finanšu datus, kas iegūti no Orbis datubāzes.
(42) https://ilostat.ilo.org/data/data-catalogue/ (43) Pienācīgi pielāgots likumā noteiktajam periodam, kad nestrādā, piemēram, atvaļinājumam un valsts svētkiem.
(44) https://establishbrazil.com/articles/whats-real-cost-employee; https://ccbc.org.br/en/publicacoes/artigos-ccbc-en/how-much-do-your-employees-in-brazil-really-cost/; https://bpc-partners.com/ inss-brazilian-salaries-benefits/ (45) https://www.globalpetrolprices.com/Brazil/ (46) https://www.edp.com.br/tarifas-vigentes/ (47) https://www.gov.br/mme/pt-br/assuntos/secretarias/energia-eletrica/publicacoes/informativo-gestao-setor-eletrico (48) Maksimumslodzes un minimumslodzes stundas un dažādas papildu izmaksas, kas piemērojamas attiecīgajā periodā.
(49) https://www.gov.br/mme/pt-br/assuntos/secretarias/energia-eletrica/publicacoes/informativo-gestao-setor-eletrico/informativo-gestaosetor-eletrico-ano-2021.pdf/view